ઉત્તરપ્રદેશ સહિત પાંચ રાજ્યોમાં ચૂંટણીજંગ ખેલાઈ રહ્યો છે. બરાબર એ જ સમયે ફરી આરએસએસ અનામતના વિવાદમાં અટવાયો છે. સમાજ કાર્યના નવા દાયકા પછી પણ મીડિયા સંઘને આસાનીથી જાળમાં ફસાવી જાય છે અને સંઘના અધિકારીઓનાં વિધાનો પ્રસિદ્ધ થયાં પછી જ્યારે ગેરસમજો ઊભી થાય છે ત્યારે સંઘ ખુલાસાઓ કરીને થાકે છે, પરંતુ તેમની વાત કોઈ જલદી સ્વીકારવા તૈયાર થતું નથી. મીડિયા સાથે કામ પાડવામાં આટલું ભોળપણ આજના સમયમાં ચાલે તેવું નથી. કમસે કમ બિહારની ચૂંટણી પૂર્વે સંઘના વડા મોહન ભાગવતનાં અનામત અંગેનાં વિધાનોએ સર્જેલા વિવાદને પગલે બિહારની ચૂંટણીમાં ભાજપને જે નુકસાન થયું હતું એ અનુભવ પછી અનામત વિશે ચૂંટણીના સંજોગોમાં બોલતાં પહેલાં સંઘના અધિકારીઓએ વિચારવું જોઈએ.